双调・湘妃怨武夷山中
作者：张可久
朝代：元

paragraphs: 落花流水出桃源，暖翠晴云满药田。
流金古像开香殿，步虚声未远，鹤飞来认得神仙。
傍草漫山径，幽花隐洞天，玉女溪边。
山中隐居丹翁投老得长生，白鹤依人认小名。
青山换主随他姓，叹乾坤一草亭，半年不出岩扃。
写十卷《续仙传》，和一篇《陋室铭》，补注《茶经》。
怀古秋风远塞皂雕旗，明月高台金凤杯。
红妆肯为苍生计，女妖娆能有几？两蛾眉千古光辉。
汉和番昭君去，越吞吴西子归，战马空肥。
黄山道中何人礼斗上松梢？有客题名刻树腰。
指前峰半日行来到，这山不是小，洞天宽容我诗豪。
白云观欹仙枕，朱砂泉流药瓢，紫兰宫玉女吹箫。